Asiantuntija: Jokaiselle on mahdollisuus rikastua - Asuminen - Ilta-Sanomat
Tänä päivänä monille työelämä näyttäytyy pätkätöinä, epävarmoina työsuhteina ja huolina tulevaisuudesta. Tämän takia toisen tulonlähteen hankkiminen on entistä tärkeämpää, varallisuusvalmentaja kirjoittaa.
Julkaistu: 20.2. 11:16
Julkaistu: 20.2.2017 11:16
Vaurastuminen taloudellisessa merkityksessä tarkoittaa sitä, että omaisuuden määrä on kasvu-uralla. Elämä tuo mukanaan yllätyksiä ja hetkellisesti suunta voi muuttuakin, mutta pitkällä aikavälillä suunta on kuitenkin ylöspäin.Miksi sitten kaikki eivät kuitenkaan vaurastu? Yksi tärkeimmistä asioista, mikä vaikuttaa omaan tulevaisuuteemme, on läheisiltä omaksutut ja opitut ajattelutavat. Jos esimerkiksi vanhemmat sanovat lapselleen, että hänellä ei ole mahdollisuuksia vaurastua, koska heilläkään ei ole, monet lapset kantavat tätä totuutta herkästi mukanaan koko elämänsä. Tämä ei kuitenkaan ole koko totuus. Oli lähtötilanne mikä tahansa, jokainen meistä voi tehdä omat valintamme. Emme siis voi sanoa, että lapsen taloudellinen tilanne tulee olemaan suoraan kopio omien vanhempiensa. Siksi on tärkeää, että vanhemmat eivät myöskään vaikeuta omien lastensa tulevaisuutta kertomalla asioita, jotka eivät ole oikeasti totta.Vaurastumista estävät myös tietyt rahatavat. Esimerkiksi jos ostamme asioita velaksi ja pakkosäästämme jälkikäteen, maksamme asioista huomattavasti enemmän. On melko selvää, että hän, joka ei osta velaksi ja miettii omia kulutuspäätöksiä tarkemmin, saa rahaa säästöön ja pääsee myös sijoittamaan. Sijoittaja pyrkii saamaan pääomalleen tuottoa, kun velaksi ostaja maksaa asioista enemmän kuin olisi tarvis. Toinen vaurastuu ja toinen köyhtyy. Jokainen voi itse valita, kumman tavan valitsee.
Tänä päivänä monille työelämä näyttäytyy pätkätöinä, epävarmoina työsuhteina ja huolina tulevaisuudesta. Tämän takia toisen tulonlähteen hankkiminen on entistä tärkeämpää. Monet kokevat sijoittamisen kaukaiseksi asiaksi, mutta se, että saa omat rahat tekemään työtä puolesta, voikin olla merkittävä tuki taloudellisessa epävarmuudessa. Omassa elämässäni juuri sijoittamisesta saadut tulot ovat tasanneet yrittäjän joskus hyvinkin epäsäännöllisisä tuloja. Sijoittaminen on tuonut turvaa, mitä monet kokevat saavansa säännöllisestä palkkatyöstä.Vaurastuminen voi mahdollistaa toisinaan paremman työelämän. Mitä enemmän tulolähteitä meillä on, voi olla mahdollista valita työ, joka on itsestä kaikkein mielenkiintoisin, riippumatta siitä, millaista palkkaa siitä maksetaan. Kannattaa pyrkiä kohti työtä, mistä nautit eniten ja samalla laittaa raha tekemään töitä itselle.Terhi Majasalmi on yrittäjä ja varallisuusvalmentaja Varallisuusakatemiassa.
14 kysymystä jotka kannattaa esittää ennen kuin ostat mitään
Tarkista tästä ohjeet omenapuun leikkaamiseen - näin valitset oikeat oksat
19.3.2015 10:59